**საქართველოს ბანკის ობიექტებისთვის ელექტროსამონტაჟო და შეკეთებითი სამუშაობი**

|  |  |
| --- | --- |
|  |  |
|  |  |
|  |  |

**საერთო ინფორმაცია**

სს „საქართველოს ბანკი“ აცხადებს ტენდერს საქართველოს მასშტაბით მდებარე სერვის-ცენტრებსა და ბექ-ოფისებში ელექტრულ სისტემებთან დაკავშირებული მომსახურების შესყიდვაზე.

ტენდერის მიზანია გამარჯვებულ კომპანიებთან გენერალური ხელშეკრულების გაფორმება, რომლის საფუძველზეც განისაზღვრება მხარეთა თანამშრომლობის ძირითადი პირობები ელექტრო-სამუშაოების მიმართულებით.

ხელშეკრულების სავარაუდო მოქმედების ვადაა 2 წელი.

ტენდერის შედეგად შესაძლებელია შეირჩეს ერთზე მეტი მომწოდებელი, რომელთაც გადაეცემათ ბანკის მიერ დაფიქსირებული ინციდენტები.

საშუალო დატვირთვა თითო კომპანიაზე შეადგენს თვეში 20-40 ინციდენტს, საშუალო თვიური ღირებულებით 15,000–40,000 ლარის ფარგლებში.

ინციდენტების მოცულობა შეიძლება გაიზარდოს ან შემცირდეს მომსახურების ხარისხისა და სისწრაფის შესაბამისად.

**სატენდერო წინადადების მოთხოვნები**

პრეტენდენტმა უნდა წარმოადგინოს შემდეგი დოკუმენტაცია:

პრეისკურანტი – ინციდენტების მომსახურებისა და მასალების ფასების ცხრილი (დანართი №1);

კომპანიის ინფორმაცია – საქმიანობის მოკლე აღწერა, გამოცდილების მიმოხილვა (პორტფოლიო/პრეზენტაცია);

სერტიფიკატები ან ლიცენზიები – შესაბამისი საქმიანობის დამადასტურებელი დოკუმენტები (არსებობის შემთხვევაში);

დამადასტურებელი გამოცდილება – ბოლო 2 წლის განმავლობაში შესრულებული ანალოგიური სამუშაოების ხელშეკრულებები და მიღება-ჩაბარების აქტები საერთო ღირებულებით არანაკლებ 200,000 ლარისა.

ალტერნატიულად, შესაძლებელია შესაბამისი CMR, SPA, NAT ნომრების მითითება სახელმწიფო შესყიდვების სისტემიდან.

პრეტენდენტი არ უნდა იმყოფებოდეს ლიკვიდაციის, რეორგანიზაციის ან გადახდისუუნარობის პროცესში.

ტენდერის მიმდინარეობისას ბანკს უფლება აქვს მოითხოვოს დამატებითი იურიდიული ან ფინანსური დოკუმენტები.

**ანგარიშსწორების პირობები**

სატენდერო ფასები წარმოდგენილი უნდა იყოს საქართველოს ლარში, გადასახადების ჩათვლით.

თითოეულ ინციდენტზე ანაზღაურება ხორციელდება თვეში ერთხელ.

მომწოდებელი ვალდებულია ყოველი თვის 1-დან 5 რიცხვამდე წარმოადგინოს წინა თვეში შესრულებული ინციდენტების შესახებ ინფორმაცია ფორმა №2-ის სახით, რომელიც ეგზავნება ბანკის შესაბამისი მიმართულების პასუხისმგებელ პირებს დასადასტურებლად.

დადასტურების შემდეგ, არაუგვიანეს 5 (ხუთი) სამუშაო დღის ვადაში, მომწოდებლის ანგარიშზე ირიცხება შესაბამისი თანხა.

**მომწოდებლის ძირითადი ვალდებულებები**

მომწოდებელი ვალდებულია:

უზრუნველყოს ინციდენტებზე რეაგირება ბანკის მოთხოვნიდან:

თბილისში: არაუმეტეს 4 სამუშაო საათისა,

რეგიონებში: არაუმეტეს 12 სამუშაო საათისა;

უზრუნველყოს პრობლემის საბოლოო მოგვარება:

თბილისში: დამატებით არაუმეტეს 4 სამუშაო საათში,

რეგიონებში: დამატებით არაუმეტეს 8 სამუშაო საათში.

(რეაგირების ვადები შესაძლებელია შეიცვალოს წინასწარი შეთანხმებით)

სამუშაოზე ინფორმაციის მიღება დაადასტუროს ბანკის შეტყობინებიდან არაუმეტეს 1 საათში;

ბანკის მოთხოვნის შესაბამისად მომწოდებელმა უნდა უზრუნველყოს გეგმიური სარევიზიო სამუშაოების ჩატარება და შესაბამისი გრაფიკის შეთანხმება;

უზრუნველყოს მომსახურების გაწევა როგორც სამუშაო საათებში, ასევე არასამუშაო დროს (შაბათ-კვირას) ბანკის მოთხოვნის შესაბამისად;

უზრუნველყოს თანამშრომლების პროფესიული კვალიფიკაცია, აღჭურვა და უსაფრთხოების ნორმების დაცვა;

დაუყოვნებლივ შეცვალოს პერსონალი ბანკის მოთხოვნის შემთხვევაში, არაუგვიანეს 2 დღის ვადაში;

**პასუხისმგებლობა და პირგასამტეხლო**

არაჯეროვნად შესრულებული მომსახურების შემთხვევაში ბანკს უფლება აქვს დააკისროს 200 ლარის ოდენობის ერთჯერადი პირგასამტეხლო თითოეულ შემთხვევაზე;

ქონების დაზიანების ან დაუდევრობის შემთხვევებში მომწოდებელი ვალდებულია სრულად აანაზღაუროს ზიანი;

შესრულების აქტის არ წარდგენის შემთხვევაში ბანკს უფლება აქვს არ განახორციელოს ანაზღაურება.

**დამატებითი პირობები**

ხელშეკრულებისა და წინამდებარე დოკუმენტის წინააღმდეგობის შემთხვევაში უპირატესობა მიენიჭება ხელშეკრულების პირობებს.

ტენდერთან დაკავშრებულ საკითხზე დაუკავშირდით:

ბექა მუმლაძე: 551 46 20 03

ტექნიკურ საკითხებზე

გიორგი სხილაძე 577 102 917